Il-Qorti ppreseduta mill-Maġistrat Monica Vella, f'digriet li ngħata l-Ħamis filgħodu, qalet li dwar it-talba tad-difiża biex jixhed Darren Debono, magħruf bħala t-Topo, dwar s-serqa tal-HSBC, se tkun qed tgħaddi l-atti lill-Qorti Kriminali. Debono kien mistenni jixhed fil-kumpilazzjoni tax-xhieda kontra Vince Muscat magħruf bħala 'Il-Koħħu' b'rabta mal-każ tas-serqa tal-HSBC f'Ħal Qormi fl-2010. Fid-digriet tagħha l-Maġistrat Vella qalet li f'dawn iċ-ċirkostanzi l-Qorti tal-Maġistrati m'għandiex saħħa tiddeċiedi jekk Debono għandux jixhed jew le. F'Jannar Debono ngħata sentenza ta' 10 snin u 6 xhur ħabs wara li ammetta l-involviment tiegħu fis-serqa tal-HSBC. Il-Qorti kienet ikkundannat lil Debono għal 10 snin u 6 xhur ħabs u mmultat €18,000. Ġie ordnat ukoll iħallas €12,613.27, nofs il-miżati tal-proċeduri. Serqa HSBC: Darren Debono, it-Topo, b'sentenza ta' 10 snin u 6 xhur ħabs Wara li ngħatat is-sentenza fil-konfront ta' Darren Debono, it-Topo, il-Qorti Kriminali laqgħet it-talba tal-Avukat Ġenerali biex Debono jixhed fil-ġuri kontra Vince Muscat, b'rabta mas-serqa tal-HSBC. Iżda l-ġimgħa li għaddiet il-Prosekuzzjoni u d-Difiża ma qablux dwar jekk Debono għandux jixhed b'rabta mal-attentat ta' qtil ta' żewġ uffiċjali tal-Pulizija waqt l-attentat ta' serqa mill-HSBC. Il-ġimgħa li għaddiet id-difiża ta' Vince Muscat, immexxija mill-Avukati Franco Debono u Roberto Montalto, talbet li l-Ispettur Norbert Ciappara, li kien investiga lil Debono, għandu jixhed qabel Debono. Intqal ukoll li jekk Debono jixhed qabel Ciappara, Muscat ikunu qed jinkisrulu d-drittijiet tiegħu. Ma jaqblux dwar jixhidx it-Topo fil-każ tal-HSBC Fid-digriet tagħha l-Qorti qalet li d-difiża se jkollha kull opportunità li tressaq it-talba tagħha sabiex tressaq xhieda dwar il-proċeduri ta' sperġur. Qalet ukoll li d-difiża se jkollha l-opportunità tressaq l-eċċezzjoni tal-inammissiibilità tax-xhud quddiem il-Qorti Kriminali dejjem jekk il-Qorti Kriminali tqis li tali punti għandhom jiġu deċiżi qabel ma jinstema' x-xhud. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook